CELEX: 32020R1693
Language: lv
Date: 2020-11-11 00:00:00
Title: Eiropas Parlamenta un Padomes Regula (ES) 2020/1693 (2020. gada 11. novembris), ar ko Regulu (ES) 2018/848 par bioloģisko ražošanu un bioloģisko produktu marķēšanu groza attiecībā uz tās piemērošanas datumu un dažiem citiem minētajā regulā norādītiem datumiem (Dokuments attiecas uz EEZ)

13.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 381/1
               
            
         EIROPAS PARLAMENTA UN PADOMES REGULA (ES) 2020/1693
         (2020. gada 11. novembris),
         ar ko Regulu (ES) 2018/848 par bioloģisko ražošanu un bioloģisko produktu marķēšanu groza attiecībā uz tās piemērošanas datumu un dažiem citiem minētajā regulā norādītiem datumiem
         (Dokuments attiecas uz EEZ)
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 2. punktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         pēc apspriešanās ar Eiropas Ekonomikas un sociālo lietu komiteju,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Ar Eiropas Parlamenta un Padomes Regulu (ES) 2018/848 (2), kas stājās spēkā 2018. gada 17. jūnijā, ir izveidots jauns bioloģiskās ražošanas tiesiskais regulējums. Lai nodrošinātu vienmērīgu pāreju no vecā tiesiskā regulējuma uz jauno, minētajā regulā paredzēts piemērošanas datums 2021. gada 1. janvāris.
                  
               
                     (2)
                  
                  
                     2020. gada 30. janvārī Pasaules Veselības organizācija paziņoja, ka Covid-19 uzliesmojums ir starptautiska mēroga ārkārtas situācija sabiedrības veselības jomā, un 2020. gada 11. martā Pasaules Veselības organizācija raksturoja to kā pandēmiju. Covid-19 pandēmijas uzliesmojums ir radījis ārkārtējus apstākļus, kuru dēļ ir vajadzīgi ievērojami bioloģiskās ražošanas nozares centieni, kādus Regulas (ES) 2018/848 pieņemšanas laikā nebija iespējams saprātīgi paredzēt.
                  
               
                     (3)
                  
                  
                     Covid-19 pandēmija un ar to saistītā sabiedrības veselības krīze rada vēl nepieredzētu problēmu dalībvalstīm un uzliek smagu slogu bioloģiskās ražošanas operatoriem (“operatori”). Tādēļ operatori koncentrē savus centienus uz bioloģiskās ražošanas un tirdzniecības plūsmu saglabāšanu un nevar vienlaikus sagatavoties Regulā (ES) 2018/848 paredzētā jaunā tiesiskā regulējuma piemērošanai. Tāpēc ir ļoti iespējams, ka dalībvalstis un operatori nespēs nodrošināt minētās regulas pienācīgu īstenošanu un piemērošanu no 2021. gada 1. janvāra, kā sākotnēji bija paredzēts.
                  
               
                     (4)
                  
                  
                     Lai nodrošinātu bioloģiskās ražošanas nozares netraucētu darbību, sniegtu juridisko noteiktību un izvairītos no iespējamiem tirgus traucējumiem, Regulas (ES) 2018/848 piemērošanas datums un daži citi minētajā regulā norādītie datumi, kas izriet no minētā datuma, ir jāpārceļ uz vēlāku laiku.
                  
               
                     (5)
                  
                  
                     Ņemot vērā Covid-19 pandēmijas un ar to saistītās sabiedrības veselības krīzes apmēru, tās epidemioloģisko attīstību, kā arī papildu resursus, kas dalībvalstīm un operatoriem nepieciešami, ir lietderīgi atlikt Regulas (ES) 2018/848 piemērošanas datumu par vienu gadu.
                  
               
                     (6)
                  
                  
                     Vairāki datumi, kas saistīti ar atkāpēm, ziņojumiem vai pilnvarām, kas Komisijai piešķirtas, lai atkāpes izbeigtu vai pagarinātu, izriet tieši no Regulas (ES) 2018/848 piemērošanas datuma. Tāpēc ir lietderīgi par vienu gadu atlikt arī minētos datumus. Attiecīgie datumi tika noteikti, ņemot vērā laiku, kas operatoriem nepieciešams, lai pielāgotos atkāpju izbeigšanai, vai dalībvalstīm un Komisijai nepieciešams, lai savāktu pietiekamu informāciju par tādu konkrētu resursu pieejamību, attiecībā uz kuriem bija piešķirtas atlaides, vai kas Komisijai nepieciešams, lai iesniegtu ziņojumu Eiropas Parlamentam un Padomei un sagatavotu leģislatīvā akta priekšlikumu vai deleģētos aktus.
                  
               
                     (7)
                  
                  
                     Covid-19 pandēmija un ar to saistītā sabiedrības veselības krīze arī rada vēl nepieredzētas grūtības trešām valstīm un trešās valstīs bāzētiem operatoriem. Tāpēc attiecībā uz trešām valstīm, kas atzītas par līdzvērtīgām saskaņā ar Padomes Regulas (EK) Nr. 834/2007 (3) 33. panta 2. punktu, ir lietderīgi to atzīšanas termiņu pagarināt par vienu gadu, proti, līdz 2026. gada 31. decembrim, lai šādām trešām valstīm būtu pietiekami daudz laika bez liekiem bioloģisko produktu tirdzniecības traucējumiem mainīt savu statusu, vai nu noslēdzot tirdzniecības nolīgumu ar Savienību, vai arī to uzņēmējiem panākot pilnīgu atbilstību Regulai (ES) 2018/848.
                  
               
                     (8)
                  
                  
                     Tāpat par vienu gadu, proti, līdz 2024. gada 31. decembrim, būtu jāpagarina termiņš, līdz kuram trešo valstu kontroles iestādes un kontroles organizācijas atzītas saskaņā ar Regulas (EK) Nr. 834/2007 33. panta 3. punktu, lai šīm trešo valstu kontroles iestādēm un kontroles organizācijām un to sertificētajiem uzņēmējiem būtu pietiekošs laiks pārvarēt Covid-19 pandēmijas ietekmi un sagatavoties jaunajam tiesiskajam regulējumam, kas izveidots ar Regulu (ES) 2018/848.
                  
               
                     (9)
                  
                  
                     Ņemot vērā to, ka šīs regulas mērķus, jo īpaši nodrošināt bioloģiskās ražošanas nozares netraucētu darbību, nodrošināt tiesisko noteiktību un izvairīties no iespējamiem tirgus traucējumiem Covid-19 uzliesmojuma izraisīto ārkārtas apstākļu dēļ, nevar pietiekami labi sasniegt atsevišķās dalībvalstīs, bet rīcības iedarbības dēļ tos var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību (LES) 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minēto mērķu sasniegšanai.
                  
               
                     (10)
                  
                  
                     Ņemot vērā Covid-19 pandēmiju, kas ir izraisījusi ārkārtas apstākļus attiecībā uz bioloģisko ražošanu, kuri prasa nekavējošu rīcību, ir lietderīgi paredzēt izņēmumu attiecībā uz astoņu nedēļu laikposmu, kas minēts LES, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienotā Protokola Nr. 1 par valstu parlamentu lomu Eiropas Savienībā 4. pantā.
                  
               
                     (11)
                  
                  
                     Ņemot vērā to, ka pašreizējos apstākļos ir ārkārtīgi svarīgi nekavējoties nodrošināt juridisko noteiktību bioloģiskās ražošanas nozarei, šai regulai steidzamības kārtā būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUŠI ŠO REGULU.
         
            1. pants
            Regulu (ES) 2018/848 groza šādi:
            
                        1)
                     
                     
                        regulas 29. panta 4. punktā datumu “2024. gada 31. decembrim” aizstāj ar “2025. gada 31. decembrim”;
                     
                  
                        2)
                     
                     
                        regulas 48. panta 1. punkta otrajā daļā datumu “2025. gada 31. decembrī” aizstāj ar “2026. gada 31. decembrī”;
                     
                  
                        3)
                     
                     
                        regulas 49. pantā datumu “2021. gada 31. decembrim” aizstāj ar “2022. gada 31. decembrim”;
                     
                  
                        4)
                     
                     
                        regulas 53. pantu groza šādi:
                        
                                    a)
                                 
                                 
                                    panta 1. punktā datumu “2035. gada 31. decembrī” aizstāj ar “2036. gada 31. decembrī”;
                                 
                              
                                    b)
                                 
                                 
                                    panta 2. punktu groza šādi:
                                    
                                                i)
                                             
                                             
                                                ievaddaļā datumu “2028. gada 1. janvāra” aizstāj ar “2029. gada 1. janvāra”;
                                             
                                          
                                                ii)
                                             
                                             
                                                punkta a) apakšpunktā datumu “2035. gada 31. decembrī” aizstāj ar “2036. gada 31. decembrī”;
                                             
                                          
                              
                                    c)
                                 
                                 
                                    panta 3. punktā datumu “2026. gada 1. janvāra” aizstāj ar “2027. gada 1. janvāra”;
                                 
                              
                                    d)
                                 
                                 
                                    panta 4. punktā datumu “2025. gada 1. janvāra” aizstāj ar “2026. gada 1. janvāra” un datumu “2025. gada 31. decembrī” aizstāj ar “2026. gada 31. decembrī”;
                                 
                              
                                    e)
                                 
                                 
                                    panta 7. punkta pirmās daļas ievaddaļā “2025. gada 31. decembrim” aizstāj ar “2026. gada 31. decembrim”;
                                 
                              
                  
                        5)
                     
                     
                        regulas 57. panta 1. punktā datumu “2023. gada 31. decembrī” aizstāj ar “2024. gada 31. decembrī”;
                     
                  
                        6)
                     
                     
                        regulas 60. pantā datumu “2021. gada 1. janvāra” aizstāj ar “2022. gada 1. janvāra”;
                     
                  
                        7)
                     
                     
                        regulas 61. panta otro daļu aizstāj ar šādu:
                        “To piemēro no 2022. gada 1. janvāra.”;
                     
                  
                        8)
                     
                     
                        regulas II pielikumu groza šādi:
                        
                                    a)
                                 
                                 
                                    pielikuma I daļas 1.5. punktu groza šādi:
                                    
                                                i)
                                             
                                             
                                                otrajā daļā datumu “2030. gada 31. decembrī” aizstāj ar “2031. gada 31. decembrī”;
                                             
                                          
                                                ii)
                                             
                                             
                                                trešajā daļā datumu “2025. gada 31. decembrim” aizstāj ar “2026. gada 31. decembrim”;
                                             
                                          
                              
                                    b)
                                 
                                 
                                    pielikuma II daļu groza šādi:
                                    
                                                i)
                                             
                                             
                                                daļas 1.9.1.1. punkta a) apakšpunktā datumu “2023. gada 1. janvāri” aizstāj ar “2024. gada 1. janvāri”;
                                             
                                          
                                                ii)
                                             
                                             
                                                daļas 1.9.2.1. punkta a) apakšpunktā datumu “2023. gada 1. janvāri” aizstāj ar “2024. gada 1. janvāri”;
                                             
                                          
                                                iii)
                                             
                                             
                                                daļas 1.9.3.1. punkta c) apakšpunkta ievaddaļā datumu “2025. gada 31. decembrim” aizstāj ar “2026. gada 31. decembrim”;
                                             
                                          
                                                iv)
                                             
                                             
                                                daļas 1.9.4.2. punkta c) apakšpunkta ievaddaļā datumu “2025. gada 31. decembrim” aizstāj ar “2026. gada 31. decembrim”;
                                             
                                          
                              
                                    c)
                                 
                                 
                                    pielikuma III daļas 3.1.2.1. punkta otrajā daļā datumu “2021. gada 1. janvārim” aizstāj ar “2022. gada 1. janvārim”;
                                 
                              
                                    d)
                                 
                                 
                                    pielikuma VII daļas 1.1. punktā datumu “2023. gada 31. decembrim” aizstāj ar “2024. gada 31. decembrim”.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. novembrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Eiropas Parlamenta 2020. gada 8. oktobra nostāja (Oficiālajā Vēstnesī vēl nav publicēta) un Padomes 2020. gada 19. oktobra lēmums.
         
            (2)  Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).
         
            (3)  Padomes Regula (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (OV L 189, 20.7.2007., 1. lpp.).